[{"text_idx": "#000001", "text": "Paralugude varamust vo\u0303ib leida arvukalt jutustusi, kus aknaklaaside klirisemise vo\u0303i nugade iseenesliku seinalendamise esilekutsumises kahtlustatakse just kasvueas tu\u0308drukuid."}, {"text_idx": "#000003", "text": "Ma\u0308lupilt nr 1. Pikutan umbes 10-aastasena hommikul elutoas diivanil ja loen ajalehte (vo\u0303i, okei, ilmselt koomikseid). Teised magavad. Ka\u0308ib vali pauk, kui lambikuppel lendab laest alla po\u0303randale kildudeks. Saan killuga vastu pead."}, {"text_idx": "#000004", "text": "Ma\u0308lupilt nr 2. Su\u0308ndmuste ajateljel teineteisele piisavalt la\u0308hedal, et neid kahte lugu omavahel seostada. Teeme perega ko\u0308o\u0308gis su\u0308u\u0308a. Laelambis po\u0303leb tuli. Ja\u0308rsku keegi meist avastab, et po\u0303lev pirn vajub lambist va\u0308lja. Ema pu\u0308u\u0308ab selle metallist so\u0303elaga kinni."}, {"text_idx": "#000005", "text": "\u201eMeil on poltergeist,\u201d vo\u0303tab umbes tol ajal vabastava hingamise ja reiki juurde jo\u0303udnud kindlustusagendist ema su\u0308ndmused kokku."}, {"text_idx": "#000006", "text": "Endise psu\u0308hhoterapeudi ja portaali Psychic Science looja Michael Danielsi (PhD) so\u0303nul ta\u0308hendab so\u0303na \u201epoltergeist\u201d saksa keeles la\u0308rmakat vaimu ning seda mo\u0303istet kasutatakse na\u0308iliselt paranormaalse, spontaanse fu\u0308u\u0308silise fenomeni kirjeldamiseks, millele ei leita teaduslikku selgitust. Noh, nagu seda on kildudeks kukkuvad lambid ja muud ebanormaalselt ka\u0308ituvad esemed."}, {"text_idx": "#000007", "text": "Ajakirjas Smithsonian ilmus lugu 1848. aastal New Yorgis elanud 17-, 15- ja 11-aastastest o\u0303dedest Foxidest ja nende emast, kes kuulsid oma majas kahtlaseid mu\u0308tse. U\u0308hel o\u0303htul otsustasid o\u0303ed eeldatava vaimuga suhelda, proovides saada vaimu so\u0303rmenipsudele vastama, ja vaim vastaski. Kui vaim naksus ku\u0308simise peale va\u0308lja ko\u0303ikide o\u0303dede vanused, kutsuti kohale naabrid ja paari pa\u0308eva jooksul said ka nemad tunnistust, et ku\u0308simustele vastusega \u201ejah\u201d vo\u0303i \u201eei\u201d reageerib vaim naksudega."}, {"text_idx": "#000008", "text": "Tu\u0308drukud saadeti kodust eemale, aga naksuvad helid ja\u0308rgnesid neile ka sinna. Nooremad o\u0303ed peatusid kveekeritest paari juures, kes aitas neil oma radikaalsetest kveekeritest so\u0303prade seas so\u0303na levitada ja pani sellega aluse varajasele spiritualistide liikumisele. 1849. aastal demonstreerisid o\u0303ed Foxid vaimuga suhtlemist avalikul u\u0308ritusel Rochesteris, millest kasvas va\u0308lja spiritualistlik traditsioon: inimesed maksavad raha, et meedium suhtleks nende eest vaimude vo\u0303i hingedega."}, {"text_idx": "#000009", "text": "Kahest nooremast o\u0303est said tuntud meediumid. 1850. aastal ja\u0308lgis u\u0308ks arst o\u0303desid tegutsemas ning pani ta\u0308hele, et koputused ja naksud tulid nende jalgade alt vo\u0303i sealt, kus o\u0303dede kleidid puutusid lauda. Kahtlejaid oli aastate jooksul teisigi ning aastal 1888 tunnistasid ka selleks ajaks alkohoolikuteks saanud o\u0303ed, et kui nad kodust a\u0308ra Rochesteri saadeti, o\u0303ppisid nad so\u0303rmenukkide ja varvastega naksatusi tegema \u2013 ko\u0303igepealt u\u0308hega, siis mo\u0303lemaga. Paari aasta jooksul surid mo\u0303lemad vaesuses. Spiritualistlikku liikumist pettuse va\u0308ljatulek ei mo\u0303jutanud."}, {"text_idx": "#000010", "text": "1849. aastal demonstreerisid o\u0303ed Foxid vaimuga suhtlemist avalikul u\u0308ritusel Rochesteris, millest kasvas va\u0308lja spiritualistlik traditsioon: inimesed maksavad raha, et meedium suhtleks nende eest vaimude vo\u0303i hingedega."}, {"text_idx": "#000011", "text": "U\u0308ks teine kuulus USA vaimujutt on lugu Columbuse poltergeistist. 1984. aastal a\u0308ratas laialdast meediata\u0308helepanu 14-aastane Tina Resch, kelle pere na\u0308gi pa\u0308rast seda, kui tu\u0308druk oli vaadanud Tobe Hooperi filmi \u201ePoltergeist\u201d, oma majas esemeid ringi lendamas. Asja ka\u0308is uurimas parapsu\u0308hholoog, kes u\u0308tles, et psu\u0308hhokinees to\u0303esti toimus, kuid ta ei na\u0308inud u\u0308htegi eset ise liikumas. Na\u0308iteks kukkus u\u0308hes ruumis seinalt maha pilt, aga parapsu\u0308hholoog vaatas parajasti eemale. Enne kukkumist oli Tina samas ruumis u\u0308ksinda aega veetnud."}, {"text_idx": "#000012", "text": "Hiljem ka\u0308is su\u0308ndmusi salvestamas ka televisioonimeeskond, kelle kogemata to\u0308o\u0308le ja\u0308a\u0308nud kaamera ja\u0308a\u0308dvustas Tina laualampi u\u0308mber lu\u0308kkamas ning seeja\u0308rel hirmununa kiljumas. Varasema fotomaterjali analu\u0308u\u0308si ka\u0308igus to\u0303estati lo\u0303puks, et Tina nihutas ise jalaga diivanit ning va\u0308idetavalt purunenud klaas pildiraamis oli juba varem katki olnud, misto\u0303ttu kogu juhtum nimetati pettuseks. Tina Reschi elu varjutasid lisaks kodust va\u0308ljaviskamine ja va\u0308givaldne abielu ning 1994. aastal mo\u0303isteti ta su\u0308u\u0308di oma va\u0308ikelapse tapmise eest."}, {"text_idx": "#000015", "text": "Spirituaalne selgitus on u\u0308htlasi ka ko\u0303ige traditsioonilisem \u2013 kodus to\u0303epoolest tegutsevad riukalikud vaimud, kummitused vo\u0303i deemonid. Vo\u0303ib juhtuda, et nimetatud tegelased vo\u0303tavad ohvri u\u0308le ja temast saab poltergeisti agent ehk tema juuresolekul hakkavad juhtuma kummalised seigad. Sellest selgitusest kasvas 19. sajandi keskel va\u0308lja spiritualismi liikumine (nt mainitud Foxi o\u0303ed), mille po\u0303hiidee oli see, et poltergeisti teod on lahkunud hingede pu\u0308u\u0308dlused elavatega suhelda, ning sellest on saanud alguse ka meediumiseansid, ouija-lauad ning poltergeistluse populariseerimine."}, {"text_idx": "#000018", "text": "Viimasena toob Daniels va\u0308lja poltergeistliku tegevuse psu\u0308hholoogilise ja psu\u0308hhiaatrilise seletuse. Enamik poltergeisti agentidest on lapsed vo\u0303i noored teismelised, kes ei saa hakkama oma puberteedist, pere- vo\u0303i muudest inimsuhetest tekkinud pingega. Sellisel juhul on pereliikmed tavaliselt tunnistajaks agendi emotsionaalsele kriisile vo\u0303i lausa a\u0308revusha\u0308irele juba enne poltergeistliku tegevuse algust."}, {"text_idx": "#000021", "text": "Niisiis, kas kupli elutoas kukutasin alla ma ise? Ei. Kas meil oli pa\u0308riselt poltergeist? Ei huvita. Vo\u0303i olid lambid lihtsalt odavad? To\u0303ena\u0308oliselt. Aga ega kontrollida ka ei saa."}, {"text_idx": "#000023", "text": "Kristi Karro on Tartu U\u0308likooli ajakirjanduse eriala magister, kes on tegutsenud peamiselt uudisajakirjanduses ja seda omakorda peamiselt Tartu Postimehes. Vabakutseline ajakirjanik on ta viimast kuud \u2013 uuest aastast asub ta to\u0308o\u0308le teenusedisaini ja bra\u0308ndingut pakkuva disainifirma kommunikatsioonijuhina."}, {"text_idx": "#000024", "text": "Filmimaailmas kujutab feministliku kassahiti linastumine endast uudisva\u0308a\u0308rtust iseeneses ja o\u0303udusfilm z\u030canrina kinnitab tuntud banaalset soosterotu\u0308u\u0308pset rollijaotust. Heidame po\u0303gusa pilgu o\u0303udusfilmi levinuimatesse kordusmotiividesse."}, {"text_idx": "#000026", "text": "Varauusaegses Euroopas no\u0303iariitade su\u0308u\u0308tamiseni viinud su\u0308ndmused vo\u0303isid saada alguse nii laste fantaasialennust kui ka harimatusest tingitud massihu\u0308steeriast. Kuigi Euroopas on mastaapsed no\u0303iaprotsessid ajalugu, pole tuleriitade so\u0308ed u\u0308le maailma sugugi kustunud."}]